Great Wall forskningsstasjon

Great Wall-stasjonen (tradisjonell kinesisk: 長城站, forenklet kinesisk: 长城站, Hanyu Pinyin: Chángchéng Zhàn) er den første antarktiske forskningsstasjonen til Folkerepublikken Kina. Den åpnet 20. februar 1985 og ligger på King George Island i øygruppen Sør-Shetlandsøyene, 2,5 kilometer fra den chilenske stasjonen Eduardo Frei.

Stasjonen er etablert 10 meter over havet på isfritt fjell. De ti bygningene har et samlet areal på 2 643 kvadratmeter. Overnattingskapasiteten er 40 personer om sommeren og 14 om vinteren.

To installasjoner ved stasjonen er oppført på lista over historiske steder og kulturminner i Antarktis: en steinstøtte reist for å markere åpningen av stasjonen i 1985 og den første bygningen ved stasjonen.

Referanser 

Forskningsstasjoner i Antarktis
Sør-Shetlandsøyene
Kina
Etableringer i 1985
Artikler i Antarktis-prosjektet